SET บ่ายผันผวน คัด 7 หุ้นกำไรแกร่ง-ปันผลหรู
SET บ่ายผันผวน พร้อมให้แนวรับ 1,560 ส่วนแนวต้าน 1,575 จุด คัด 7 หุ้นเด็ด กำไรแกร่ง-ปันผลหรู นำโดย KBANK, KTB, KKP, PLANB, WORK, GLOBAL และ SCC
5 มี.ค. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (2 มี.ค.) ผันผวนในทางบวก รับ Sentiment เชิงบวกจากนอกประเทศ ในเรื่องนโยบายของ”ทรัมป์” แต่หุ้นไทยก็ไม่ได้ปรับตัวขึ้นไปมาก เพราะคงจะเป็นการรับ Sentiment เข้ามาล้วนๆ เนื่องจากนโยบายของ”ทรัมป์”ที่พูดออกมาก็เป็นแค่กว้าง ๆ ยังไม่มีรายละเอียด ด้านตลาดภูมิภาคเช้านี้ส่วนใหญ่อยู่ในแดนบวกด้วย ส่วนเงินบาทก็อ่อนค่าลงหลังจากที่แข็งค่าในช่วงก่อนหน้านี้ โดยตลาดฯจับตาการปรับขึ้นอัตราดอกเบี้ยเฟด ซึ่งจะประชุม 14-15 มี.ค.นี้ ซึ่งตรงนี้อาจไปกดดัน Fund Flow อยู่ บ่ายนี้ตลาดฯคงจะยังผันผวน-ให้ระวังขาลงด้วย พร้อมให้แนวรับ 1,560 ส่วนแนวต้าน 1,575 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในทางบวก รับ Sentiment เชิงบวกจากนอกประเทศ ในเรื่องนโยบายของ”ทรัมป์” แต่หุ้นไทยก็ไม่ได้ปรับตัวขึ้นไปมาก เพราะคงจะเป็นการรับ Sentiment เข้ามาล้วน ๆ เนื่องจากนโยบายของ”ทรัมป์”ที่พูดออกมาก็เป็นแค่กว้าง ๆ ยังไม่มีรายละเอียด ตลาดสหรัฐฯก็ตอบรับในทางบวกมาก ด้านตลาดหุ้นในภูมิภาคเอเชียเช้านี้ส่วนใหญ่ก็อยู่ในแดนบวก
ส่วนเงินบาทก็อ่อนค่าลงไปด้วยหลังจากที่ได้แข็งค่าในช่วงก่อนหน้านี้ ทั้งนี้ตลาดฯยังคงจับตาที่การปรับขึ้นอัตราดอกเบี้ยของธนาคารกลางสหรัฐฯ (เฟด) ที่อาจจะปรับขึ้นได้เร็วกว่าคาด โดยให้จับตาการประชุมเฟดในวันที่ 14-15 มี.ค.นี้ ซึ่งประเด็นการปรับขึ้นอัตราดอกเบี้ยเฟดนี้อาจจะกดดดัน Fund Flow อยู่แนวโน้มการลงทุนในช่วงบ่ายนี้ ตลาดฯคงจะยังผันผวน แต่ให้ระวังขาลงด้วย พร้อมให้แนวรับ 1,560 จุด ส่วนแนวต้าน 1,575 จุด
 
บล.ธนชาต ระบุในบทวิเคราะห์ (2 มี.ค.)  SET  บวกน้อยกว่าคาด หลังมีการปรับพอร์ตของ MSCI ก่อนหน้านี้ ลุ้น SET ยืนเหนือเส้นค่าเฉลี่ย 20 วัน ที่ 1,570 จุด เพื่อกลับไปทดสอบระดับ 1,600 จุด หนุนโดย 1) sentiment ตลาดหุ้นโลกที่ยังคงดีอยู่ หลังตลาดหุ้นสหรัฐฯทำจุดสูงสุดใหม่ 2) ปัจจัยทางฤดูกาล ที่การลงทุนในดือน ก.พ.-มี.ค. มักให้ผลตอบแทนบวก 3) การประกาศจ่ายเงินปันผลในช่วง 1-2 เดือนข้างหน้า จะทำให้ downside risk ระยะสั้นจำกัด แนะนำ “ซื้อ” หุ้นกลุ่มธนาคาร ที่ได้ประโยชน์จากการปรับดอกเบี้ยขึ้น, NPL ผ่านจุดแย่สุดไปแล้ว และ PE ต่ำกว่าค่าเฉลี่ย เน้นธนาคารใหญ่อย่าง KBANK KTB หุ้นปันผลสูง KKP หุ้นกลุ่มที่ได้ประโยชน์การบริโภคฟื้นตัวอย่าง PLANB WORK GLOBAL
ในขณะเดียวกัน แนะนำ “ซื้อ” SCC ด้วยเป้าหมายพื้นฐาน 580 บาท ด้วยปัจจัยสนับสนุนจาก 1) ผลการดำเนินงานไตรมาส 4/59 ออกมาดี และคาดว่าจะดีต่อเนื่องในไตรมาส 1/60 จาก Spread ปิโตรฯ สูง ไม่ว่าจะเป็น LDPE, LLDPE, PVC และ Butadiene และคาดการณ์กำไรทั้งปีเติบดต 8.3% ปีนี้ 2) PE ปัจจุบันที่ 11x ยังต่ำกว่าค่าเฉลี่ย 5 ปีที่ 12.9x อยู่มาก 3) D/E ต่ำ 0.4x และค่าใช้จ่ายในการลงทุนที่ไม่มาก ทำให้มี upside ต่อการจ่ายเงินปันผลปีนี้ที่ 4.1% ทางเทคนิคมีแนวต้าน 524 ผ่านไปได้มีแนวต้านถัดไปที่ 526 บาท
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
BANPU  มูลค่าการซื้อขาย 1,558.27 ล้านบาท ปิดที่  20.10 บาท เพิ่มขึ้น 0.30 บาท
CBG    มูลค่าการซื้อขาย 1,198.10 ล้านบาท ปิดที่  60.25 บาท เพิ่มขึ้น 0.75 บาท
TRUE   มูลค่าการซื้อขาย   815.23 ล้านบาท ปิดที่   6.45 บาท ราคาไม่เปลี่ยนแปลง
SCB    มูลค่าการซื้อขาย   687.30 ล้านบาท ปิดที่ 155.50 บาท เพิ่มขึ้น 0.50 บาท
SCC    มูลค่าการซื้อขาย   663.14 ล้านบาท ปิดที่ 524.00 บาท เพิ่มขึ้น 4.00 บาท